Ritratt: Robert DeLaRosa / Pixabay  Is-Servizz Nazzjonali tat-Trasfużjoni tad-Demm ilu mill-bidunett tal-pandemija jieħu miżuri xierqa ta' mitigazzjoni biex kull min jersaq biex jagħti d-demm ikun protett. Fid-dawl ta' din is-sigurtà, is-Servizz qed jerġa' jitlob il-koperazzjoni tal-pubbliku biex fis-siti kollha tal-għoti tad-demm jirrikorru biss dawk il-persuni li għandhom l-intenzjoni li jagħtu d-demm. Mill-banda l-oħra dawk li jħossu li għandhom bżonn is-sapport ta' persuna oħra, it-tali persuna, jekk ma tkunx ser tagħti d-demm, għandha tibqa' tistenna fuq barra u b'hekk ikunu evitati sitwazzjonijiet ta' ffullar. Ta' min jgħid ukoll li fiċ-ċirkostanzi preżenti mhux għaqli li wieħed jieħu miegħu tfal żgħar. Dawk li jixtiequ jgħinu bl-għoti tad-demm ukoll għandhom jersqu: fil-mobile blood donation unit li nhar il- Ġimgħa 19 ta' Marzu ser ikun quddiem il-Bażilika tal-Mosta. Dakinhar il-ħin disponibbli għall-għoti tad-demm ser ikun mit-8:30am sas-1:00pm fil-mobile blood donation unit li nhar il-Ħadd 21 ta' Marzu ser ikun fil-wesgħa ta' quddiem il-Knisja Parrokkjali tal-Qawra. Dakinhar il-ħin disponibbli għall-għoti tad-demm ser ikun mit-8:30am sas-1:00pm fil-Berġa tax-Xewkija li nhar Il-Ħadd 21 ta' Marzu ser tkun disponibbli għad-donazzjonijiet tad-demm mi t – 8 :00 a m sa s – 1 :00 pm, segwita minn sessjoni oħra nhar It-Tlieta 23 ta' Marzu mi s – 1 :00 p m sa l – 5 :00 pm. Noti importanti! Meħtieġ li wieħed iġib il-Karta tal-Identità, jew il-Liċenzja tas-Sewqan jew Passaport Malti, u possibbilment iħajjar lil ħaddieħor jagħti d-demm ukoll. Kulmin ser jersaq biex jagħmel is-swab test tal-coronavirus jew qed jistenna r-riżultat tiegħu ma jkunx jista' jagħti demm sakemm joħroġ r-riżultat li hu negattiv għall-virus. Dan it-tagħrif twassal mis-Servizz Nazzjonali tat-Trasfużjoni tad-Demm.